**VÝBER STREDOSLOVENSKÉHO REGIÓNU TRETÍ**  
V Dunajskej Lužnej sa v dňoch 20. - 21. septembra uskutočnil ďalší Finálový turnaj výberov regiónov Slovenska dievčat ročníkov 2004, na ktorom štartovali štyri regióny STRED, VÝCHOD, ZÁPAD a BRATISLAVA. Výber Stredného Slovenska štartoval pod vedením trénera Ladislava Németha s Dušanom Šipikalom a Vladimírom Veselom a obhajoval už niekoľkoročné prvenstvá na tomto turnaji.   
Tentokrát obhajoba už nevyšla, keď dievčatá Stredného Slovenska skončili na treťom mieste. Treba uznať, že naozaj najsilnejší výber mal ZÁPAD, ktorý sa stal víťazom s tromi víťazstvami pred Bratislavou, našimi dievčatami a VÝCHODOM. Naše dievčatá porazili akurát Východniarky, ktoré už viac rokov obsadzujú štvrtú priečku.   
**Tréner Ladislav Németh :  
"Umiestnenie na treťom mieste znie navonok ako sklamanie, ale podľa kvality kádra v tomto ročníku 2004 je celkom dobré. Nezohnali na výber dostatok kvalitných dievčat hlavne v obrane, ale jednoducho ich nebolo. Nehrali sme zle, doplatili sme na fatálne chyby v obrane, kde sme ako hovorím jednoducho nemali ani dosť ani dobrých obrankýň. Smerom hore to nebolo zlé, veď nakoniec sme dali desať gólov. Na družstvo Západu sme nemali silu, s Bratislavou sme utrpeli hlúpu prehru, keď ešte v záverečnej päťminútovke sme mohli dať tri - štyri góly. Spomeňme ešte, že z nášho kolektívu bola vyhlásená Tamara JEDINÁKOVÁ najlepšou defenzívnou hráčkou turnaja. "**

**Výsledky našich :**  
ZÁPAS – BRATISLAVA 6:1  
STRED - VÝCHOD 4:3   
Góly: Jedináková 2, Tyčiaková, Mazúchová  
ZÁPAD – VÝCHOD 10:0  
STRED - BRATISLAVA 4:6  
Góly: Paterová 2, Lakatošová , Jedináková  
BRATISLAVA – VÝCHOD 5:0  
STRED - ZÁPAD 2:6  
Góly: Tyčiaková, Mazúchová

**Konečná tabuľka**  
1. ZÁPAD 3 3 0 0 23: 3 9   
2. BRATISLAVA 3 2 0 1 12:10 6  
**3. STRED 3 1 0 2 10:15 3**  
4. VÝCHOD 3 0 0 3 3:19 0